### Resume

Med vedtagelse af DK2020 Klimaplan for Vejle Kommune i december 2020 blev det besluttet, at der skulle udarbejdes en revideret klimatilpasningsplan baseret på nyeste klimascenarier. Klimatilpasningsplanen beskriver, hvordan vi skal håndtere mere vand og varmere og tørrere somre som følge af klimaforandringerne. På KNMU-møde den 20. juni 2022, pkt. 132, blev KNMU præsenteret for det foreløbige arbejde. Klimaklimapasningsplanen er nu udarbejdet og et forslag forelægges til orientering forud for godkendelse i [adresse], ØU og BY samt offentlig høring.

### Sagsfremstilling

[adresse] vedtog i december 2020 DK2020 Klimaplanen, der fastsætter mål, om at [adresse] udledning af klimagaser skal reduceres med 70 % i 2030 i forhold til 1990 og være i nettonul i 2050. Klimaplanen opstiller også mål om, at Vejle Kommune skal være klimatilpasset i 2050 i forhold til de klimaforandringer vi kender i dag. Denne reviderede klimatilpasningsplan er en del af den samlede DK2020 klimaplanlægning i Vejle Kommune. Forslag til revideret klimatilpasningsplan er vedlagt sagen som bilag.

[adresse] vedtog den første klimatilpasningsplan i 2014. Vi er derfor godt i gang med at tilpasse os til det ændrede klima, også gennem realiseringen af planer som resilienstrategi, stormflodsstrategi og risikostyringsplan. Der er indtil videre primært arbejdet med at sikre Vejle by mod oversvømmelser ved at forsinke vandet i oplandet til [adresse], at etablere sluse- og pumpeanlæg i Vejle by og etablere rekreative parker som Klimaparken og Georg Jepsen.

Vision og mål

For at formulere en ny samlet vision for klimatilpasning i hele Vejle Kommune tager vi tager udgangspunkt i den vision, der blev vedtaget i [adresse] og supplerer med de principper, der blev vedtaget i klimaplanen.

Den nye vision er, at ”Vejle Kommune skal være resilient overfor fremtidens klimaforandringer”. Og klimatilpasningen skal:

· Være adaptiv – fordi vi hele tiden tilpasser os nye klimascenarier.

· Skabe merværdi – fordi vi sammentænker vandhåndtering med bl.a. rekreative behov og biodiversitet.

· Have øje for det samlede vandkredsløb – fordi vandet ikke kender grænser.

· Fokusere på synergier og multifunktionalitet – fordi der er rift om arealerne.

· Være prioriteret – fordi indsatsen skal ske, hvor behovet er størst og samfundsøkonomien optimal.

· Styrke [adresse] identitet – fordi vandet spiller en rolle i vejlensernes liv.

· Beskytte byen og gøre vandet til et aktiv for den urbane kapital – fordi gode klimatilpasningsløsninger kan højne værdien i et helt byområde.

· Bidrage til det gode møde med vandet – fordi det er vigtigt, at vejlenserne har god adgang til vandet.

Det overordnede mål med klimatilpasningsplanen er at tilpasse Vejle Kommune mod klimaforandringer inden 2050.

Vi arbejder med klimaudfordringer ud fra en tilgang, hvor tiltag opdeles i tre aspekter; forebyggende, beskyttende og beredskabsmæssige tiltag.

Alle klimatilpasningsplanens mål og tilhørende tiltag fremgår af [adresse] 1 – Mål og tiltag.

Fremtidens klimaudfordringer

[adresse] fra FN’s klimapanel IPCC viser, at klimaforandringerne medfører mere ekstremt vejr og stigende vandstande i verdenshavene. Vi vil opleve mere nedbør, flere stormfloder, vådere vintre og flere skybrud om sommeren. De våde perioder og højere vandstande vil medføre mere risiko for erosion og landskred. Temperaturstigninger stiller os overfor nye udfordringer med hedebølger og tørke.

Der er foretaget en opdatering af vidensgrundlaget for oversvømmelsesrisiko og skade, og billedet er, at det er de samme forhold som gør sig gældende som da Klimatilpasningsplanen fra 2014 blev vedtaget.

På baggrund af den opdaterede kortlægning er der udpeget en række geografiske indsatsområder. Ligeledes er der, med baggrund i arbejdet med Spildevandsplanen, Klimaplanen, Risikostyringsplanen og Maiken Karlsen, formuleret forslag til nye tiltag.

Carl Brandt og tørke er relativt nye klimakonsekvenser vi skal forholde os til. Data tyder dog ikke på, at hede og tørke vil medføre livstruende eller så store økonomiske konsekvenser, at kommunen skal iværksætte omfattende indsatser. Det vil være relevant at boligejere og institutioner begynder at indrette udearealer så de kan skabe skygge i varme perioder. For kommunen selv bør man derfor se på udearealer på kommunale institutioner samt medtage aspektet i institutionernes egne beredskabsplaner.

Detaljerede redegørelser for fremtidige klimaudfordringer, risikokortlægning og skadesomkostninger fremgår af klimatilpasningsplanens Bilag 2 – Teknisk rapport og Bilag 3 - Kortmateriale.

Line Schou og tab

Oversvømmelsesrisikoen i Vejle Kommune er størst for stormfloder, dvs. for [adresse] og for boligområder langs kysten. Risikoen for oversvømmelser i forbindelse med skybrud og vandløb er lidt mindre, og her kan oversvømmelserne også ske i de større, kloakerede byer i resten af kommunen.

Den overvejende andel af skaderne forventes i Vejle by i forbindelse med stormfloder og vandløbsoversvømmelser. For skybrud udgør Vejle bys andel ca. 50 % af skaderne.

Det er skaderne på bygninger, herunder erhverv og helårsboliger, og humane omkostninger, som står for den største andel af de økonomiske tab ved alle typer oversvømmelser.

Tab for turismeerhvervet er særligt gældende for områder langs kysten i forbindelse med stormfloder.

Den samlede risiko for tab er beregnet til at være på 130 mio. kr./år. Heraf stammer 49 mio. kr./år fra nedbør, 70 mio. kr./år fra stormflod og 11 mio. kr./år fra vandløb.

Strategiske fokusområder

Med udgangspunkt i, at vi skal forebygge, beskytte og have et passende beredskab, har vi udpeget en række strategiske fokusområder, hvor indsatserne skal lægges:

1. [adresse] – Her skal vi forholde os til nedbør, vandløb, stormflod, grundvand, landskred og hedebølge, og vi er allerede godt i gang i kraft af vores kontinuerlige arbejde med udmøntning af risikostyringsplanen. De opstillede mål og tiltag i dette fokusområde er i høj grad sammenfaldende med dem fra risikostyringsplanen.
2. Byer i oplandet – Her opstår oversvømmelser typisk i kloakerede områder i forbindelse med skybrud, samt med højtstående grundvand. Indsatsen i byerne i oplandet skal i meget høj grad ske i forbindelse med planlægning af nye udviklingsområder og ved renovering af afløbssystemet.
3. Det åbne land – I det åbne land kan vandløbene løbe over deres breder i perioder med meget nedbør. Arealerne skal anvendes, så vandet løber de rigtige steder hen, og opmagasineres, indtil der er mere plads længere nede i systemet.
4. Kysten – Ved kysten opstår der problemer ved stormflodshændelser og i form af erosion og landskred, når jorden bliver meget vandmættet efter lange regnperioder.
5. Planlægning og vidensopbygning er et vigtigt fokusområde, for meget fremtidig klimatilpasning kan undgås, hvis vi planlægger klogt og med klimaforandringerne for øje.
6. Inddragelse, samarbejde og formidling er en nødvendighed, fordi Vejle Kommune hverken kan handle eller finansiere alene. Indsatserne kræver samarbejde mellem lodsejere, spildevandsselskab, myndigheder og borgere.

Økonomi

Når byrådet vil gennemføre de enkelte tiltag, skal det ske på baggrund af en konkret sag og ansøgning om eventuel anlægsbevilling. Det foreslås, at der efter planens vedtagelse foretages en politisk drøftelse med evt. beslutning om at sætte konkrete tiltag i gang.

Organisering og opfølgning

Arbejdet med koordinering af indsatsen for klimatilpasning forankres i klimasekretariatet. Der sker via koordineringsfora på embedsmandsniveau og via udvikling og koordinering af indsatser, der skal udføres i de enkelte fagafdelinger og på tværs af disse.

Der følges op på klimatilpasningsplanens mål og tiltag til direktion, KNMU og ØU samtidig med den øvrige opfølgning på klimaplanens indsatser.

Proces

Det godkendte forslag til klimatilpasningsplan sendes i offentlig høring i 4 uger i løbet af november og december 2022.

Efter endt høringsperiode og indarbejdelse af eventuelle rettelser forelægges endelig klimatilpasningsplan til godkendelse i januar 2023.

Miljøvurdering

Forslaget er screenet efter Miljøvurderingsloven. Det er forvaltningens vurdering, at forslaget ikke vil medføre en væsentlig påvirkning af miljøet, og at der derfor ikke skal udarbejdes en miljøvurdering.

### Sagens videre forløb

Sagen skal behandles af [adresse], Økonomiudvalget og byrådet.

### Klima og resiliensvurdering

Klimatilpasningsplanen er et redskab til at opfylde klimaplanens mål om at have klimatilpasset Vejle Kommune mod klimaforandringer inden 2050.

Planen forholder sig til sociale, økonomiske og miljømæssige aspekter af klimatilpasning og har en tilgang, der flugter med principperne i resiliensstrategien.

### Historik

Teknik- og Miljødirektøren indstiller, 31. oktober 2022, pkt. 212:
at udvalget anbefaler overfor Byrådet at godkende forslag til klimahandlingsplan for Vejle Kommune med målet om at have tilpasset Vejle Kommune mod klimaforandringer i 2050.
at udvalget anbefaler overfor Byrådet at sende forslaget i fire ugers offentlig høring.

Beslutning fra Klima, Natur- og Miljøudvalget, 31. oktober 2022, pkt. 212:

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.

Ivan Jespersen var fraværende.